Zahtjev za prethodnu odluku koji je 20. travnja 2022. uputio Juzgado de Primera Instancia nº 17 de Palma de Mallorca (Španjolska) – ZR, PI/Banco Santander, SA
(predmet C-265/22)
Jezik postupka: španjolski
Sud koji je uputio zahtjev
Juzgado de Primera Instancia nº 17 de Palma de Mallorca
Stranke glavnog postupka
Tužitelji: ZR, PI
Tuženik: Banco Santander, SA
Prethodna pitanja
1.    Budući da su pri utvrđivanju indeksa koji se primjenjuje na promjenjive kamate naziva „Prosječna stopa na hipotekarne kredite u trajanju duljem od tri godine koje su odobrile sve kreditne institucije” obuhvaćene naknade i primijenjeni diferencijali, odnosno uključeni u kamatnu stopu na način da su nepovoljniji za potrošača u odnosu na ostale efektivne kamatne stope na tržištu i da je u skladu s Circularom 5/1994 del Banco de España (Okružnica 5/1994 Španjolske narodne banke), kao normativnim kriterijem regulatornog tijela, potrebno primijeniti negativni diferencijal, što su financijske institucije redom izostavljale i nisu poštovale, protivi li se potpuno odstupanje od normativnog kriterija regulatornog tijela člancima 5. i 7. Direktive 2005/29/EZ1 ?
2.    Ako se utvrdi da se navedeno odstupanje od normativnog kriterija protivi člancima 5. i 7. Direktive 29/2005/EZ u skladu sa sudskom praksom Suda Europske unije u predmetu C-689/201, je li ta nepoštena praksa jedan od elemenata prilikom ocjene nepoštenosti odredbe i protivi li se člancima 3. i 4. Direktive 93/132 ?
3.    Ako se Okružnica 5/1994 Španjolske narodne banke, poznata financijskom sektoru, ali općenito nepoznata stanovništvu, nije uopće uzela u obzir i ako se utvrdi da se takvo postupanje protivi članku 7. Direktive 2005/29/EZ, predstavlja li to postupanje jedan od elemenata prilikom ocjene nepoštenosti odredbe u skladu s člankom 6. stavkom 1. direktive 93/13 i treba li provjeriti transparentnost navedenog indeksa koji se sastoji od „referentnog indeksa i diferencijala”?
4.    Protivi li se članku 3. stavku 1. te člancima 4. i 5. Direktive 93/13/EZ nacionalna sudska praksa, s obzirom na posebna pravila IRPH-a, [u skladu s kojom] neprimjena negativnog diferencijala [nije] nepoštena praksa unatoč obvezi njegove primjene koja je uvedena preambulom okružnice španjolske središnje banke, te s obzirom na to da se IRPH, [koji je] najnepovoljniji od svih postojećih efektivnih kamatnih stopa, stavljao na tržište kao da je proizvod koji je jednako povoljan kao Euribor, iako se njime ne uzima u obzir zahtjev pribrajanja negativnog diferencijala, na način da mogu prestati postojati ugovori jer se odredbe kojima je predviđena njegova primjena smatraju ništavima, a da se bankarske institucije moraju se suzdržati od budućeg korištenja navedenih odredbi jer prodaja te usluge ugroženim potrošačima može utjecati na [njihovo] ekonomsko ponašanje, te [može li se] naložiti da se odredbe o IRPH-u ne uključuje u poslovne ugovore [jer] su nepoštene s obzirom na to da je IRPH ugrađen u cijenu kamate protivno Direktivi 2005/29/EZ?
5.    Protivi li se članku 6. stavku 1. Direktive 93/13/EEZ izostanak provjere uključivanja i nepoštenosti diferencijala koji je potajno nametnut, premda diferencijal koji se nalazi u ponudi bankarske institucije mora biti negativan i premda se prije sklapanja ugovora potrošač ne upoznaje s gospodarskim kretanjem kamate koja se primjenjuje na njegov kredit, što je protivno Direktivi 29/2005/EZ?
____________
1 Direktiva 2005/29/EZ Europskog parlamenta i Vijeća od 11. svibnja 2005. o nepoštenoj poslovnoj praksi poslovnog subjekta u odnosu prema potrošaču na unutarnjem tržištu i o izmjeni Direktive Vijeća 84/450/EEZ, direktiva 97/7/EZ, 98/27/EZ i 2002/65/EZ Europskog parlamenta i Vijeća, kao i Uredbe (EZ) br. 2006/2004 Europskog parlamenta i Vijeća („Direktiva o nepoštenoj poslovnoj praksi”) (SL 2005., L 149, str. 22.) (SL, posebno izdanje na hrvatskom jeziku, poglavlje 15., svezak 8., str. 101. i ispravak SL 2016., L 332, str. 25.)
1 ECLI:EU:C:2021:791
1
Direktiva Vijeća 93/13/EEZ od 5. travnja 1993. o nepoštenim uvjetima u potrošačkim ugovorima (SL 1993., L 95, str. 29.) (SL., posebno izdanje na hrvatskom jeziku, poglavlje 15., svezak 12., str. 24.)